เงินบาทเปิด 31.84/86 บาท
ธนาคารซีไอเอ็มบี ไทย รายงาน เงินบาทเปิด 31.84/86 แกว่งแคบ-นักลงทุน รอ อียู ซัมมิต  ออกมาตรการแก้ปัญหาหนี้
28 มิ.ย. 2555

ธนาคารซีไอเอ็มบี ไทย รายงาน เงินบาทเปิด 31.84/86 แกว่งแคบ-นักลงทุน รอ อียู ซัมมิต  ออกมาตรการแก้ปัญหาหนี้
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 31.84/86 บาท/ดอลลาร์ ปรับตัวแข็งค่าเล็กน้อยจากปิดตลาดช่วงเย็นวานนี้ที่ระดับ 31.86/88 บาท/ดอลลาร์ 
โดยวันนี้คาดว่าเงินบาทจะแกว่งอยู่ในกรอบแคบๆ เนื่องจากนักลงทุนต่างจับตาดูผลการประชุม EU Summit ในระหว่างวันที่ 28-29 มิ.ย.นี้ว่าจะมีแนวทางในการแก้ปัญหาวิกฤตเศรษฐกิจในกลุ่มยูโรโซนอย่างเป็นรูปธรรมหรือไม่ 
"ต้องรอผลการประชุม EU Summit เป็นสำคัญ นักลงทุนรอดูว่าจะมีแนวทางการแก้ไขปัญหาหนี้ที่เป็นรูปธรรมมากน้อยแค่ไหน ซึ่งจะทำให้ movement ของยูโรชัดเจนว่าไปทางไหน บาทก็น่าจะตามยูโร" นักบริหารเงิน ระบุ
ส่วนความเคลื่อนไหวของค่าเงินสกุลหลักต่างประเทศช่วงเปิดตลาดเช้านี้ เงินเยนอยู่ที่ระดับ 79.47/49 เยน/ดอลลาร์ ส่วนเงินยูโรอยู่ที่ระดับ 1.2490/2493 ดอลลาร์/ยูโร
นักบริหารเงิน คาดว่า วันนี้บาทจะแกว่งอยู่ในกรอบแคบระหว่าง 31.80-31.90 บาท/ดอลลาร์